Buyuk britaniyalik taniqli tarixchi, kolleksioner va art-diler Adrian Grinvud o‘ldirib ketildi

Oksford shahrida buyuk britaniyalik taniqli tarixchi, kolleksioner va san’at asarlari oldi-sotdisi bilan shug‘ullangan art-diler Adrian Grinvud o‘ldirib ketildi. Politsiyaning ma’lum qilishicha, farrosh ayol olimning ko‘plab pichoqlanish izlari bo‘lgan jasadiga unga tegishli bo‘lgan to‘rt qavatli uyda duch kelgan, deya xabar beradi “TASS”.

“Uyga kiraverishda mushtlashuv bo‘lgani taxmin qilinmoqda. Ekpertiza Grinvud shafqatsiz va uzoq davom etgan hujum tufayli o‘lganini ko‘rsatmoqda. Hujum qilgan kimsada jarohat izlari qolgan bo‘lishi mumkin”, — deya ta’kidlagan Temz-velli okrugi politsiyasi o‘ta og‘ir jinoyatlar bo‘linmasi boshlig‘i Kris Uord.
Mazkur bayonotdan so‘ng ko‘p o‘tmay politsiya 42 yoshli olimni o‘ldirganlikda gumon qilinayotgan 26 yoshli erkak qo‘lga olinganini ma’lum qildi.